EkBass/fiwiki-20250220-pages-articles huggingface dataset:
Urbano Lazzaro

Urbano Lazzaro (1924 – 3. tammikuuta 2006) oli italialainen mies, joka kuului toisessa maailmansodassa Benito Mussolinin vastaiseen kommunistiliikkeeseen ja tunnetaan paremmin myös nimellä Partisaani-Bill. Lazzaro kuului Garibaldin partisaaniprikaateihin ja hän otti 27. huhtikuuta 1945 toisen maailmansodan viime vaiheilla kiinni Benito Mussolinin Dongossa, jossa tämä oli paossa lähimpien kollegojensa kanssa pukeutuneena saksalaiseksi sotilaaksi. Lazzaro löysi saattueesta myös Mussolinin rakastajattaren, Clara Petaccin sekä useita korkeita fasistihallituksen virkamiehiä. Lazzaro kuoli 3. tammikuuta 2006. Hän oli kuollessaan 81-vuotias. == Lähteet == == Aiheesta muualla == Luokka:Italialaiset kommunistit Luokka:Toisen maailmansodan vastarintaliikkeiden henkilöt Luokka:Vuonna 1924 syntyneet Luokka:Vuonna 2006 kuolleet
Angra

Angra on brasilialainen power metal -yhtye. Se käyttää musiikissaan kansanmusiikkivaikutteita, minkä vuoksi yhtyeen musiikki luokitellaan usein progressiiviseksi metalliksi. Yhtye perustettiin vuonna 1991 São Paulossa. == Jäsenet == ===Nykyiset=== * Fabio Lione – laulu * Kiko Loureiro – kitara * Rafael Bittencourt – kitara * Felipe Andreoli – basso * Bruno Valverde – rummut * Marcelo Barbosa – kitara === Entiset jäsenet === * André Matos – laulu (1991–2000) * Edu Falaschi – laulu (2000–2012) * Luís Mariutti – basso (1991–2000) * Marco Antunes – rummut (1991–1992) * Ricardo Confessori – rummut (1993–2000, 2009–2014) * Aquiles Priester – rummut (2000–2008) * Fábio Laguna – kosketinsoittimet (kiertue) * Fábio Ribeiro – kosketinsoittimet (kiertue) ===Aikajana=== == Diskografia == === Albumit === * * * * * * * * * * ==Aiheesta muualla== *Viralliset kotisivut Luokka:Brasilialaiset power metal -yhtyeet Luokka:1990-luvun yhtyeet ja sooloartistit
Papua-Uuden-Guinean kina

Kina (valuuttatunnus PGK) on Papua-Uuden-Guinean rahayksikkö. Yksi kina jakautuu sataan toeaan. Kina otettiin käyttöön 19. huhtikuuta 1975 hieman ennen maan itsenäistymistä, jolloin se korvasi aiemmin käytetyn Australian dollarin. 1. marraskuuta 2010 yksi euro vastasi 3,69881 kinaa. Osa setelirahoista on valmistettu polymeeristä. ==Käyttörahat== ===Kolikot=== Papua-Uudessa-Guineassa on käytössä seitsemän eriarvoista kolikkoa. Kaikki kolikot on julkaistu vuonna 1975 paitsi 50 toean kolikko. Arvo Paino (g) Halkaisija (mm) Metalli Julkaistu Lähde 1 toea 2,07 17,65 pronssi 1975 2 toeaa 4,15 21,72 pronssi 1975 5 toeaa 2,83 19,53 Nikkelikupari 1975 10 toeaa 5,65 23,72 Nikkelikupari 1975 20 toeaa 11,30 28,65 Nikkelikupari 1975 50 toeaa 13,50 30,00 Nikkelikupari 1980 1 kina 14,52 23,72 Nikkelikupari 1975 ===Setelit=== Papua-Uudessa-Guineassa on käytössä kuusi eriarvoista seteliä. * 2 kinaa (polymeeriä) * 5 kinaa * 10 kinaa * 20 kinaa (otettiin käyttöön 1978) * 50 kinaa (otettiin käyttöön 1989; polymeeriä) * 100 kinaa (otettiin käyttöön 2006) ==Lähteet== Luokka:Oseanian rahayksiköt Luokka:Papua-Uusi-Guinea
Anti-Libanon

Anti-Libanon on Libanonvuorten suuntaisesti ja niiden vieressä koillisesta lounaaseen kulkeva vuoristo. Anti-Libanonin huippujen korkeus merenpinnasta mitattuna on keskimäärin 2 000 metriä ja sen korkeimmat huiput kohoavat 2 400 metrin korkeuteen. Anti-Libanonin osaksi luetaan joskus myös Hermonvuori, joka kohoaa puolestaan 2 814 metrin korkeuteen. Anti-Libanonin alue on asuttu vain harvakseltaan ja siellä harjoitetaan lähinnä paimentolaisuutta. == Lähteet == Luokka:Libanonin vuoristot
Maatin sulka

Muinaisen Egyptin mytologiassa Osiris punnitsi vainajan sydämen Maatin sulkaa vastaan. Jos nämä kaksi pysyivät tasapainossa, vainaja julistettiin ääneltään vilpittömäksi ja hän pääsi uuteen elämään. Sulka oli osa Maat-jumalattaren päähinettä. Luokka:Egyptiläinen vainajala
Legião Urbana

Legião Urbana on brasilialainen rock-yhtye. Se perustettiin vuonna 1982Legião Urbana, Allmusic.com ja se toimi laulaja Renato Russon kuolemaan vuonna 1996 asti. Legião Urbanan ensimmäinen albumi Legião Urbana ilmestyi vuonna 1985. Yhtye oli hieman aiemmin tehnyt levytyssopimuksen EMI:n kanssa. Legião Urbana piti viimeisen konserttinsa marraskuussa 1995. Laulaja Renato Russo kuoli aidsiin kuukauden kuluttua A Tempestade -albumin julkaisusta vuonna 1996. Laulajan kuoleman jälkeen yhtye hajosi. Yhtye lauloi koko tuotantonsa portugaliksi. ==Diskografia== ===Studiolevyt=== *Legião Urbana (1985) *Dois (1986) *Que País É Este (1987) *As Quatro Estações (1989) *V (1991) *O Descobrimento do Brasil (1993) *A Tempestade, ou O Livro dos Dias (1996) *Uma Outra Estação (1997) ===Kokoelmalevyt=== *Música para Acampamentos (1992) *Mais do Mesmo (1998) *Perfil (2011) ===Livealbumit=== *Acústico MTV: Legião Urbana (1999) *Como é Que Se Diz Eu te Amo (2001) *As Quatro Estações ao Vivo (2004) ===Soundtrack=== *A Era dos Halley (1985) ===Singlet=== *"Será" (1985) *"Ainda É Cedo" (1985) *"Soldados" (1985) *"O Reggae" (1985) *"Tempo Perdido" (1986) *"Eduardo e Mônica" (1986) *"Quase Sem Querer" (1986) *"Acrilic on Canvas" (1986) *"Que País é Este?" (1987) *"Angra dos Reis" (1987) *"Faroeste Caboclo" (1987) *"Eu Sei" (1987) *"Há Tempos" (1989) *"1965 (Duas Tribos)" (1989) *"Pais e Filhos" (1989) *"O Teatro dos Vampiros" (1991) *"Vento no Litoral" (1991) *"A Canção do Senhor da Guerra" (1992) *"Giz" (1993) *"Perfeição" (1993) *"A Via Láctea" (1996) *"As Flores do Mal" (1997) *"Hoje a Noite Não Tem Luar" (1999) *"Índios" (2001) *"Quando o Sol Bater na Janela do Teu Quarto" (2001) *"Que País é Este?" (2001) *"Geração Coca-Cola" (2001) ==Lähteet== Luokka:Brasilialaiset alternative rock -yhtyeet Luokka:Brasilialaiset punkyhtyeet Luokka:Brasilialaiset rockyhtyeet
Gabriel Batistuta

Gabriel Omar Batistuta, lempinimeltään Batigol, (s. 1. helmikuuta 1969 Reconquista, Santa Fe, Argentiina) on entinen argentiinalainen jalkapalloilija, joka pelasi merkittävimmän osan urastaan Fiorentinassa. Batistuta oli Argentiinan maajoukkueen kaikkien aikojen paras maalintekijä vuoteen 2016 asti kunnes Lionel Messi ohitti hänet tuossa tilastossa. Batistuta on Pelén laatimalla FIFA 100 -listalla maailman parhaista jalkapalloilijoista. == Pelaajaura == Nuorempana koripalloa pelannut Batistuta aloitti ammattilaisuransa argentiinalaisessa Newell’s Old Boys -joukkueessa ja hän ehti pelata kotimaassaan vielä River Platessa ja Boca Juniorsissa ennen siirtymistään italialaisseura Fiorentinaan. Siirtoon vaikutti merkittävästi se, että kesällä 1991 Argentiina oli voittanut Copa American Batistutan ollessa turnauksen maalikuningas. Batistustan toinen kausi Italiassa päättyi seuran putoamiseen Serie B:hen, mutta hän voitti firenzeläisten luottamuksen jatkamalla seurassa putoamisesta huolimatta ja osittain tämän ansiosta hänelle pystytettiin patsas seuran stadionin ulkopuolelle (myöhemmin patsas on tosin poistettu). Nostettuaan seuran takaisin pääsarjaan Fiorentina voitti Batistutan ansiosta Italian Cupin ja Italian Super Cupin. Serie A:n maalikuninkaaksi Batistuta kruunattiin kaudella 1994-95. Kausien 1991/92 ja 1999/2000 välillä Batistuta pelasi Fiorentinassa 269 ottelua, joissa hän viimeisteli 169 maalia, seuran kaikkien aikojen parhaaksi maalintekijäksi pääsarjassa Batistuta nousi viimeisessä ottelussaan. Fiorentinasta Batistuta siirtyi AS Romaan, jossa hän oli voittamassa ensimmäisellä kaudellaan Scudettoa. Romassa argentiinalainen pelasi kaksi ja puoli kautta, kunnes hänet lainattiin Interiin. Uransa Batistuta päätti Qatarissa Al Arabi -joukkueessa. Kahdella viimeisellä kaudellaan al-Arabissa 2003–2005 Batistuta pelasi 21 ottelua ja teki 25 maalia. Argentiinan maajoukkueessa "Batigol" esiintyi ensimmäisen kerran 27. kesäkuuta 1991 Brasiliaa vastaan ja teki jo toisessa maaottelussaan kaksi maalia Venezuelaa vastaan. Argentiinan paidassa Batistuta teki kolmesti hattutempun, joista kaksi MM-kisoissa. Hän pelasi yhteensä 77 maaottelua ja teki 54 maalia (0,7 maalia/peli). Viimeinen maali syntyi Nigeriaa vastaan MM-kisoissa 2002. == Yksityiselämä == Batistuta syntyi Santa Fen provinssissa, Argentiinassa vuonna 1969. Hänen isänsä Omar Batistuta oli töissä teurastamossa ja äitinsä Gloria Batistuta oli koulun sihteeri. Batistutalla on kolme nuorempaa sisarta Elisa, Alejandra ja Garbriela. Batistusta tapasi tulevan vaimonsa Irina Fernándezin 16-vuotiaana. He menivät naimisiin 28. syyskuuta 1990. Pariskunnalla on neljä poikaa Thiago (s.1992), Lucas (s.1997), Joaquín (s.1999) ja Shamel (s.2000). == Lähteet == == Aiheesta muualla == *Gabriel Batistutan kotisivu Luokka:Argentiinalaiset jalkapalloilijat Luokka:FIFA 100 Luokka:Vuonna 1969 syntyneet Luokka:Elävät henkilöt
Leka Anwar Zog Reza Baudouin Msiziwe

Leka Anwar Zog Reza Baudouin Msiziwe (s. 26. maaliskuuta 1982 Sandton, Etelä- Afrikka) on Albanian kruununprinssi Leka Zogun ja tämän australialaisen vaimon Susan Cullen-Wardin ainoa lapsi. Hänen isoisänsä oli Albanian viimeinen kuningas Zogu I. Isänsä kuoltua marraskuussa 2011 Leka Zogu nuoremmasta tuli entisen kuningassuvun päämies. Lekan ensimmäinen nimi on hänen isänsä mukaan, mutta nimi Anwar tulee Egyptin entisen presidentin Anwar Sadatin mukaan, nimi Reza tulee Persian entisen shaahin Mohammad Reza Pahlavin mukaan ja nimi Baudouin tulee Belgian entisen kuninkaan Baudouin I:n mukaan. Msiziwe on zulu- nimi. Leka Zog nuorempi syntyi Sandtonissa Etelä-Afrikassa. Sairaalan yksityinen vuodeosasto, jossa hän syntyi, muutettiin virallisesti Albanian maaperäksi 24 tunniksi, koska Leka Zogu nuoremman piti syntyä Albanian maaperällä. Leka asuu yksityisessä talossa Tiranassa, mutta hän on vaatinut, että Albanian hallitus luovuttaa kuninkaallisen palatsin hänen käyttöönsä. Leka Zog puhuu sujuvasti albaniaa, ranskaa, englantia, zulua ja italiaa. ==Ura== Leka on toiminut Albanian ulkoministeriön neuvonantajana 2006–2009 ja sisäministerin neuvonantajana 2009–2012. == Lähteet == Luokka:Kruununtavoittelijat Luokka:Albanialaiset kuninkaalliset Luokka:Vuonna 1982 syntyneet Luokka:Elävät henkilöt
S.O.D.

S.O.D. eli Stormtroopers Of Death oli yhdysvaltalainen thrash metal- ja punk- vaikutteinen projektiyhtye. Yhtyeen perustivat vuonna 1985 Anthraxin jäsenet Scott Ian ja Charlie Benante sekä Anthraxin entinen basisti Dan Lilker. Laulajaksi he hankkivat New Yorkista kotoisin olevan Psychos- ja M.O.D.-yhtyeissä vaikuttaneen Billy Milanon. ==Jäsenet== *Billy Milano – laulu *Scott Ian – kitara *Dan Lilker – basso *Charlie Benante – rummut ==Diskografia== ===Albumit=== *Speak English or Die (1985) *Live at Budokan Live at Budokan (live, 1992) *Bigger Than the Devil (1999) *Rise of the Infidels (2007) ===EP:t=== *Rise of the Infidels (2007) ===Singlet=== *Seasoning the Obese (2000) on erittäin harvinainen 3" CD-single, joka sisältää kappaleet "Seasoning the Obese" ja "Raise Your Sword" kappaleet. Nimikappale on kunnianosoitus Slayerille, jonka albumi Seasons in the Abyss on nimen taustalla ja kansienkin ulkoasut ovat samankaltaiset. Kappale sisältää muutamia Slayer-riffejä. ===Videot=== * Kill Yourself: The Movie (2001) * Speak English or Live (2001) * 20 Years of Dysfunction (2005) Luokka:Yhdysvaltalaiset hardcore punk -yhtyeet Luokka:Yhdysvaltalaiset thrash metal -yhtyeet Luokka:1980-luvun yhtyeet ja sooloartistit
Kalle Kustaa Lappalainen

Kaarlo "Kalle" Kustaa Lappalainen (30. syyskuuta 1877 – 9. toukokuuta 1965) oli suomalainen ampuja ja olympiamitalisti. Lappalainen saavutti kaksi mitalia Antwerpenin 1920 kesäolympialaisissa. Hopeaa hän sai hirviammunnan kertalaukausten joukkuekilpailussa ja pronssia sotilaskivääriammunnan joukkuekilpailussa (300 metriä, makuu). Hän osallistui myös muihin ampumalajeihin Antwerpenissä mutta ei saavuttanut niissä mitaleita. Suomen mestaruuden Lappalainen voitti hirviammunnan kertalaukauksilla 1920 ja vapaakiväärin 3 × 30 laukauksella 1921 pistein 709. Hän toimi Suomen Ampujainliiton johtokunnassa. ==Lähteet== Luokka:Suomalaiset ampujat Luokka:Suomalaiset olympiamitalistit Luokka:Vuonna 1877 syntyneet Luokka:Vuonna 1965 kuolleet
Yrjö Kolho

Yrjö Eliel Kolho (vuoteen 1905 nimeltään Saxberg, 23. huhtikuuta 1888 Keuruu – 13. helmikuuta 1969 Vilppula) oli suomalainen ampuja ja olympiamitalisti. Kolho voitti kaksi mitalia Antwerpenin kesäolympialaisissa vuonna 1920. Hän voitti hopeaa hirviammunnan kertalaukauksien joukkuekilpailusta ja pronssia hirviammunnan parilaukauksien joukkuekilpailusta. Suomen mestaruuden Kolho voitti hirviammunnassa vuonna 1919. Hän oli Helsingin Kisa-Veikkojen kunniajäsen ja hän edusti myös Suomen Metsästysyhdistystä ja Kolhon Ampuma- ja Metsästysseuraa. Hänen veljensä Voitto Kolho oli myös ammunnan olympiamitalisti ja hänen toinen veljensä Lauri Kolho ammunnan olympiaedustaja. ==Lähteet== Luokka:Suomalaiset ampujat Luokka:Suomalaiset olympiamitalistit Luokka:Vuonna 1888 syntyneet Luokka:Vuonna 1969 kuolleet
Lähdemuunnos

Lähdemuunnoksella tarkoitetaan sähkötekniikassa jännitelähteen ja impedanssin sarjaankytkennän muuntamista virtageneraattori ja impedanssin rinnankytkennäksi tai päinvastoin. Lähdemuunnoksessa impedanssin suuruus säilyy samana, ja uuden lähteen arvo ratkaistaan Ohmin lain avulla. Molemmat laatikon sisällä olevat piirit käyttäytyvät ulkoisesti samalla tavalla, mikäli E=JZ. Lähdemuunnos on hyödyllinen esimerkiksi piirin yksinkertaistamisessa laskutoimituksia varten. Lähdemuunnosta on käytettävä myös, mikäli silmukkamenetelmää halutaan käyttää piiriin, jossa on virtageneraattoreita. == Kirjallisuutta == * Luokka:Sähkötekniikka
Vilho Vauhkonen

Vilhelm "Vilho" Vauhkonen (6. helmikuuta 1877 Pieksämäki – 1. helmikuuta 1957 Helsinki) oli suomalainen ampuja ja olympiamitalisti. Vauhkonen voitti Antwerpenin kesäolympialaisissa 1920 kaksi pronssia. Lajeina olivat sotilaskivääriammunnan joukkuekilpailu (300 m makuu) ja hirviammunnan parilaukauksien joukkuekilpailu. Hän kilpaili myös Tukholman kesäolympialaisissa 1912. Vauhkonen voitti vuonna 1912 vapaakiväärin Suomen- mestaruuden. Hän voitti 3 × 20 laukauksen kilpailun tuloksella 462. ==Lähteet== Luokka:Suomalaiset ampujat Luokka:Suomalaiset olympiamitalistit Luokka:Vuonna 1877 syntyneet Luokka:Vuonna 1957 kuolleet
Kazahstanin sosialistinen neuvostotasavalta

Kazahstanin sosialistinen neuvostotasavalta, lyhenteeltä Kazahstanin SNT (, ) oli nykyisen Kazakstanin alueen käsittävä neuvostotasavalta. Se oli pinta- alaltaan Neuvostoliiton toiseksi suurin neuvostotasavalta. Kazahstanin autonominen sosialistinen neuvostotasavalta itsenäistyi Venäjän federatiivisesta sosialistisesta neuvostotasavallasta sen kanssa Neuvostoliitossa tasa-arvoiseksi itsenäiseksi neuvostotasavallaksi 5. joulukuuta 1936 Neuvostoliiton uudella, niin sanotulla Stalinin perustuslailla. Kazahstanin sosialistinen neuvostotasavalta julistautui itsenäiseksi viimeisenä kaikista täysivaltaisista viidestätoista neuvostotasavallasta 16. joulukuuta 1991, ja sen ero toteutui virallisesti Neuvostoliiton purkautuessa 26. joulukuuta 1991. Kazahtanin sosialistisen neuvostotasavallan viimeinen puoluejohtaja, Nursultan Nazarbajev, jatkoi itsenäistyneen Kazakstanin tasavallan ensimmäisenä presidenttinä. == Historia == Kazakkien sosialistisen neuvostotasavallan alue muodosti vuosina 1920–1925 pääosin Kirgiisien autonomisen sosialistisen neuvostotasavallan. Aivan eteläisimmät osat kuuluivat vuoteen 1924 asti Turkestanin autonomiseen sosialistiseen neuvostotasavaltaan, jolloin ne liitettiin Kirgiisien ASNT:aan. Sekä Kirgiisien ASNT että Turkestanin ASNT kuuluivat Venäjän sosialistiseen federatiiviseen neuvostotasavaltaan. Vuonna 1925 Kirgiisien autonomisen sosialistisen neuvostotasavallan nimi muutettiin muotoon Kazakkien autonominen sosialistinen neuvostotasavalta. Tähän asti venäläiset olivat käyttäneet termiä kirgiisit sekä kazakeista että kirgiiseistä, tosin viimeksi mainittuja oli kutsuttu myös kara-kirgiiseiksi erotukseksi kazakeista. Venäjän neuvostotasavaltaan kuuluneesta Kazakkien ASNT:stä muodostettiin erillinen Kazakkien sosialistinen neuvostotasavalta 5. joulukuuta 1936. Harvaan asuttua Kazakstania käytettiin Neuvostoliiton aikana ydinaseiden testaukseen Semipalatinskin koealueella (1949–) ja rakettien laukaisuun Baikonurin kosmodromilla (1957–). Neuvostoliitto yritti myös asuttaa Kazakstania Hruštšovin aikana vuodesta 1954: Pohjois-Kazakstaniin ja Altain alueelle raivattiin ensimmäisenä vuonna 190 000 km² peltoa, jota viljemään saapui 300 000 maanviljelijää pääasiassa Ukrainasta. Ensimmäinen sato 1956 oli ennätyksellinen, eikä sitä pystytty varastoimaan ja osa oli heitettävä pois. 1960-luvulle mennessä maa oli kuitenkin köyhtynyt ja eroosio söi ruokamullan ja Neuvostoliitto joutui turvautumaan viljan tuontiin. Kazakkien sosialistinen neuvostotasavalta lakkautettiin 16. joulukuuta 1991, jolloin Kazakstan itsenäistyi Neuvostoliitosta Kazakstanin tasavallaksi. == Lähteet == == Aiheesta muualla == *
Sarjaan- ja rinnankytkentä

Sarjaankytkentä ja rinnankytkentä ovat sähköopin peruskäsitteitä. Kaksi piirielementtiä (tai useampi) on kytketty sarjaan, mikäli niiden läpi kulkee yhteinen virta. Rinnankytkennässä puolestaan komponenttien yli vaikuttaa sama jännite. == Sarjaankytkentä == === Vastukset === Sarjaan kytkettyjen vastusten yhteinen resistanssi saadaan laskemalla yhteen vastusten resistanssit:Elektroniikan perusteet : R_\mathrm{total} = R_1 + R_2 + \cdots + R_n Tämä voidaan nähdä helposti seuraavalla tarkastelulla: sarjaan kytkettyjen vastusten yhdessä kuluttama teho on niiden kuluttamien tehojen summa. Koska vastusten läpi kulkee sarjaankytkennässä sama virta, teholle saadaan lauseke : P_\mathrm{total} = R_\mathrm{total}I^2 = P_1 + P_2 + \cdots + P_n = R_1I^2 + R_2I^2 + \cdots + R_nI^2 = (R_1 + R_2 + \cdots + R_n)I^2 Jakamalla I^2:lla saadaan haluttu tulos. === Kondensaattorit === Sarjaan kytkettyjen kondensaattorien yhteinen kapasitanssi on yksittäisten kapasitanssien käänteislukujen summan käänteisluku: : {1 \over C_\mathrm{total}} = {1 \over C_{1}} + {1 \over C_{2}} + \cdots + {1 \over C_{n}} === Kelat === Sarjaan kytkettyjen kelojen yhteinen induktanssi saadaan laskemalla yhteen kelojen induktanssit: : L_\mathrm{total} = L_1 + L_2 + \cdots + L_n == Rinnankytkentä == === Vastukset === Rinnan kytkettyjen vastusten yhteinen resistanssi on yksittäisten resistanssien käänteislukujen summan käänteisluku: : {1 \over R_\mathrm{total}} = {1 \over R_{1}} + {1 \over R_{2}} + \cdots + {1 \over R_{n}} Tämä nähdään siitä, että rinnan kytkettyjen vastusten yli on sama jännite. Ohmin lain mukaisesti saadaan : V = R_1I_1 = R_2I_2 = \cdots = R_nI_n , joten i:nnen vastuksen läpi kulkeva virta on I_i = V / R_i. Kirchhoffin piirilakien mukaan tulee olla :I = I_1 + I_2 + \cdots + I_n = \frac{V}{R_1} + \frac{V}{R_2} + \cdots + \frac{V}{R_n} = V({1 \over R_{1}} + {1 \over R_{2}} + \cdots + {1 \over R_{n}}) = \frac{V}{R_\mathrm{total}}, josta seuraa haluttu tulos. === Kondensaattorit === Rinnan kytkettyjen kondensaattorien yhteinen kapasitanssi saadaan laskemalla yhteen kondensaattorien kapasitanssit: : C_\mathrm{total} = C_1 + C_2 + \cdots + C_n === Kelat === Rinnan kytkettyjen kelojen yhteinen induktanssi on yksittäisten kelojen induktanssien käänteislukujen summan käänteislukujen summa: : {1 \over L_\mathrm{total}} = {1 \over L_{1}} + {1 \over L_{2}} + \cdots + {1 \over L_{n}} == Katso myös == *Jännitelähteiden peruskytkennät == Lähteet == == Kirjallisuutta == * Luokka:Sähkömagnetismi Luokka:Sähkötekniikka Luokka:Seulonnan keskeiset artikkelit
Veli Nieminen

Heikki Veli Nieminen (1. joulukuuta 1886 Tyrväntö – 1. huhtikuuta 1936 Hämeenlinna) oli suomalainen ampuja, voimistelija ja olympiamitalisti. Joukkuetoverinsa Magnus Wegeliuksen lailla Nieminen voitti olympiamitalin sekä voimistelussa että ammunnassa.Maisteri Veli Nieminen kuollut, Helsingin Sanomat, 02.04.1936, nro 90, s. 2, Kansalliskirjaston digitaaliset aineistot Veli Niemisen vanhemmat olivat kansakoulunopettaja Juho Heikki Nieminen ja Justiina Nieminen. Hän pääsi ylioppilaaksi 1906 Hämeenlinnan lyseosta ja hän valmistui filosofian kandidaatiksi 1909 ja filosofian maisteriksi 1910. Nieminen oli 1918–1924 SOK:n osastopäällikkönä ja sen jälkeen muun muassa suojeluskuntien Riihimäen asepajan teknillisenä johtajana.Ylioppilasmatrikkeli 1906, matrikkelinumero 30321 Nieminen kilpaili kolmissa kesäolympialaisissa. Lontoossa 1908 hän voitti Suomen joukkueessa joukkuevoimistelun pronssimitalin. Antwerpenissä 1920 hän osallistui kuuteen ammuntakilpailuun, joista miesten 300 metrin sotilaskivääriammunnan makuuasennon joukkuekilpailussa hän voitti olympiapronssia. Miesten 300 metrin vapaakiväärin asentojen joukkuekilpailussa Nieminen sijoittui neljänneksi. Pariisissa 1924 hän kilpaili kahdessa lajissa ja oli miesten 400, 600 ja 800 metrin vapaakivääriammunnan joukkuekilpailussa viides. Riihimäen Ampumaseuraa ja Hämeenlinnan Metsästysseuraa urallaan edustanut Nieminen toimi Suomen Ampujainliiton sihteerinä 1927–1936 ja liittohallituksen jäsenenä 1919–1933. == Saavutuksia == * Olympiapronssia Lontoossa 1908 (joukkuevoimistelu) * Olympiapronssia Antwerpenissä 1920 (sotilaskivääriammunta 300 m makuu – joukkuekilpailu) == Lähteet == Luokka:Suomalaiset ampujat Luokka:Suomalaiset voimistelijat Luokka:Suomalaiset urheiluvaikuttajat Luokka:Suomalaiset olympiamitalistit Luokka:Vuonna 1886 syntyneet Luokka:Vuonna 1936 kuolleet
Transkaukasian sosialistinen federatiivinen neuvostotasavalta

Transkaukasian sosialistinen federatiivinen neuvostotasavalta, lyhyemmin Transkaukasian SFNT tai TSFNT (, lyh. Закавказская СФСР tai ЗСФСР, Zakavkazskaja Sovetskaja Federativnaja Sotsialistitšeskaja Respublika, lyh. Zakavkazskaja SFSR tai ZSFSR) oli vuosina 1922–1936 olemassa ollut neuvostotasavalta, joka jaettiin vuonna 1936 Armenian sosialistisen neuvostotasavallan, Azerbaidžanin sosialistisen neuvostotasavallan ja Gruusian sosialistisen neuvostotasavallan kesken. Tasavallan pääkaupunki oli Tbilisi. Neuvostotasavallan juuret olivat Venäjän keisarikunnan hajoamisessa vuonna 1917, jolloin Kaukasuksen alueen provinssit erosivat Venäjästä ja muodostivat oman liitovaltionsa, Transkaukasian demokraattisen federatiivisen tasavallan. Kansalliset intressit ja sota Osmanien valtakunnan kanssa johtivat kuitenkin liittovaltion hajoamiseen jo puolen vuoden jälkeen huhtikuussa 1918. Seuraavina vuosina Neuvosto-Venäjä onnistui valtaamaan kaikki kolme Kaukasuksen tasavaltaa, ja maaliskuussa 1922 alueesta tehtiin sosialistinen neuvostotasavalta, josta tuli saman vuoden joulukuussa osa Neuvostoliittoa. Vuonna 1936 alue kuitenkin jaettiin kolmeksi neuvostotasavallaksi. Luokka:Varhaiset neuvostotasavallat
Voitto V. Kolho

Voitto V. Kolho, ent. Saxberg (6. helmikuuta 1885 Keuruu – 4. lokakuuta 1963 Helsinki) oli suomalainen yritysjohtaja, ampuja ja olympiamitalisti. Hän voitti olympiapronssia sotilaskiväärin 300 metrin makuuammunnan joukkuekilpailussa Antwerpenin kesäolympialaisissa 1920.V. V. Kolhon olympiatulokset Kolho kävi lyseon Vaasassa ja kirjoitti ylioppilaaksi 1905. Hän valmistui diplomi-insinööriksi 1912Otavan Iso tietosanakirja, Otava 1968, osa 4, p. 1210. Hän oli ensin Hietalahden telakalla, sitten Jämsänkosken selluloosatehtaan tekninen johtaja 1916–1921, Kajaani Puutavara Oy:n yli- insinööri 1921–1926. Hän oli Enson sulfiittiselluloosatehtaan tekninen johtaja 1926–1935 ja Enso-Gutzeitin yli-insinööri 1935–1950. Vuonna 1935 hänet nimitettiin Enso-Gutzeitin johtokuntaan, ja hän jäi eläkkeelle 1950. Kunniatohtoriksi hänen promovoitiin 1949 Teknillisessä Korkeakoulussa. Kolho voitti vuonna 1919 vapaakiväärin pystyammunnan Suomen-mestaruuden. 150 metrin radalla hänen voittotuloksensa oli 222. Seuraavana vuonna hän voitti sekä vapaakiväärin 3 × 20 laukauksen pistein 503 että pystyasennon SM-kultaa tuloksella 232. Kolho uusi vapaakiväärin pystyasennon Suomen-mestarutensa vielä vuonna 1921, jolloin hänen tuloksensa oli 221. Kolho teki vuonna 1912 Suomen-ennätyksen 300 metrin radalla ammutulla vapaakiväärin 3 × 40 laukauksen sarjassa. Hänen ennätyksensä 951 pysyi voimassa kaksi vuotta, kunnes Frans Nässling ampui vuonna 1914 1 005\. Kolho teki vapaakiväärissä Suomen- ennätyksen myös 3 × 20 laukauksen sarjassa vuonna 1920, kun hän ampui 503. Tämä ennätys rikottiin yhdeksän vuoden päästä, kun Feliks Könönen ampui 515 pistettä. == Olympiaedustukset == Tulokset olympialaisissa: * Lontoo 1908: vapaakivääri joukkuekilpailu (kahdeksas), vapaakivääri kolme asentoa (17.) * Tukholma 1912: vapaakivääri joukkuekilpailu (viides), vapaakivääri (13.) * Antwerpen 1920: sotilaskivääri 300 m makuu joukkuekilpailu (kolmas), sotilaskivääri 600 m makuu joukkuekilpailu (kahdeksas), sotilaskivääri 300 m pysty joukkuekilpailu (seitsemäs), sotilaskivääri 300 m & 600 m makuu joukkuekilpailu (kymmenes), vapaakivääri joukkuekilpailu (neljäs), vapaakivääri (seitsemäs), vapaapistooli joukkuekilpailu (11.) * Pariisi 1924: vapaakivääri joukkuekilpailu (viides) * Helsingin olympialaisissa 1952 hän oli Suomen ampumajoukkueen johtaja. ==Lähteet== Luokka:Suomalaiset yritysjohtajat Luokka:Suomalaiset insinöörit Luokka:Suomalaiset ampujat Luokka:Suomalaiset olympiamitalistit Luokka:Vuonna 1885 syntyneet Luokka:Vuonna 1963 kuolleet
Yhdistetyn maailmancup 2001–2002

Yhdistetyn maailmancupin kaudella 2001–2002 järjestettiin 19 henkilökohtaista osakilpailua ja yksi joukkuekilpailu. Kaksi kilpailua peruttiin. ==Osakilpailut ja voittajat== Päivämäärä Paikka Kilpailu Voittaja Tulokset 23\. marraskuuta Kuopio Gundersen K120/15 km Ronny Ackermann 25\. marraskuuta Kuopio Sprintti K120/7,5 km Ronny Ackermann 1\. joulukuuta Lillehammer/Beitostølen Joukkuekilpailu Kilpailu peruttiin – 1\. joulukuuta Lillehammer/Beitostølen Gundersen K120/15 km Todd Lodwick 7\. joulukuuta Zakopane Yhteislähtö 15 km/K120 Felix Gottwald 9\. joulukuuta Štrbské Pleso Sprintti K90/7,5 km Samppa Lajunen 16\. joulukuuta Steamboat Springs Gundersen K90/15 km Felix Gottwald 18\. joulukuuta Steamboat Springs Sprintti K114/7,5 km Ronny Ackermann 29\. joulukuuta Oberwiesenthal Sprintti K95/7,5 km Felix Gottwald 3\. tammikuuta Reit im Winkl Sprintti K90/7,5 km Ronny Ackermann 5\. tammikuuta Schonach Gundersen K90/15 km Felix Gottwald 9\. tammikuuta Val di Fiemme Joukkuekilpailu K95/3 x 5 km Jaakko Tallus Samppa Lajunen Mikko Keskinarkaus 11\. tammikuuta Val di Fiemme Sprintti K120/7,5 km Felix Gottwald 13\. tammikuuta Ramsau Yhteislähtö 15 km /K90 Felix Gottwald 18\. tammikuuta Liberec Sprintti K120/7,5 km Ronny Ackermann 19\. tammikuuta Liberec Gundersen K120/15 km Bill Demong 1\. maaliskuuta Lahti Gundersen K116/15 km Samppa Lajunen 3\. maaliskuuta Lahti Sprintti K116/7,5 km Samppa Lajunen 9\. maaliskuuta Falun Yhteislähtö 15 km /K115 Kilpailu peruttiin – 13\. maaliskuuta Trondheim Sprintti K120/7,5 km Samppa Lajunen 15\. maaliskuuta Oslo Gundersen K115/15 km Ronny Ackermann 16\. maaliskuuta Oslo Sprintti K115/7,5 km Hannu Manninen ==Maailmancupin kymmenen parasta== ===Kokonaiskilpailu=== Sija Urheilija Maa Pisteet 1\. Ronny Ackermann 2 110 2\. Felix Gottwald 1 986 3\. Samppa Lajunen 1 863 4\. Jaakko Tallus 1 220 5\. Daito Takahashi 1 101 6\. Todd Lodwick 1 079 7\. Mario Stecher 1 017 8\. Hannu Manninen 911 9\. Christoph Bieler 870 10\. Bill Demong 842 *Täydellinen pistetaulukko FIS:n tietokannassa ===Sprinttimaailmancup=== Sija Urheilija Maa Pisteet 1\. Ronny Ackermann 1 295 2\. Samppa Lajunen 1 058 3\. Felix Gottwald 956 4\. Mario Stecher 667 5\. Hannu Manninen 585 6\. Jaakko Tallus 572 7\. Georg Hettich 551 8\. Daito Takahashi 549 9\. Christoph Bieler 485 10\. Sebastian Haseney 454 *Täydellinen pistetaulukko FIS:n tietokannassa 2001–2002 Luokka:Vuoden 2001 urheilu Luokka:Vuoden 2002 urheilu
Markuksen salainen evankeliumi

Markuksen salainen evankeliumi () on synnyltään epäselvä versio kanonisesta Markuksen evankeliumin tekstistä. Evankeliumin olemassaolo ja sen sisältö tunnetaan pelkästään niin kutsutusta ”Mar Saban kirjeestä”, jonka aitous on kiistanalainen. == Historia == Morton Smith väitti vuonna 1960 löytäneensä Länsirannalla sijaitsevasta Mar Saban luostarista aiemmin tuntemattoman Klemens Aleksandrialaisen kirjeen, joka oli kirjoitettu 1500-luvulla painetun Ignatios Antiokialaisen kirjeiden laitoksen loppusivuille. Käsikirjoitus on sittemmin kadonnut, ja sen tutkimus on perustunut pelkästään valokuviin ja Smithin tekemiin kopioihin, jotka hän julkaisi vuonna 1973. Kirjeen julkaisu sai aikanaan paljon huomiota, mutta pian sitä väitettiin väärennökseksi. Uudemmat tutkimukset, joihin kuuluu suuriresoluutioisiin valokuviin perustuva käsiala-analyysi kopion tekstistä, ovat lisänneet epäilyksiä siitä, että teksti on väärennös ja että Smith on itse väärentänyt sen. Craig A. Evansin mukaan tähän viittaavat niin käsiala kuin sisältökin sekä se, ettei kirja ilmeisesti ole ollut alun perin Mar Sabassa vaan tuotu sinne myöhemmin. Smithillä oli myös motiivi huijaukselleen. Tutkijat ovat kuitenkin edelleen erimielisiä tekstin aitoudesta tai ainakin sen kirjoittajasta. Biblical Archaeology Review pyysi vuonna 2010 kahta asiantuntijaa tutkimaan tekstiä. Toisen tutkijan mukaan käsiala ei muistuta Smithin käsialaa eikä kirje todennäköisesti ole hänen kirjoittamansa. Toisen tutkijan mukaan kirjeessä käytetty käsiala on 1700-luvun käsialan väärennöstä, jonka on tehnyt joko Smith tai joku hänen palkkaamansa. Jotkut tutkijat hyväksyvät kirjeen aidoksi. Tekstinpätkät voisivat olla osa tuntematonta Markuksen evankeliumin versiota, johon olisi lisätty kohtia Johanneksen evankeliumin vaikutuksen pohjalta. == Sisältö == Mar Saban kirjeen kirjoittaja lainaa Markuksen evankeliumista kahta kohtaa, jotka eivät ole mukana Raamatun Uudessa testamentissa mukana olevassa kanonisessa evankeliumissa. Jos Klemensin kirjoitus hyväksytään aidoksi, se antaa ymmärtää, että toisen vuosisadan Aleksandriassa olisi ollut kierrossa erilainen versio Markuksen evankeliumista. Kirjeen mukaan Markuksen evankeliumin 10. luvun jakeiden 34 ja 35 välissä olisi ollut seuraava teksti: Katkelman alkuosa on samanlainen kertomus kuolleen miehen henkiin herättämisestä kuin Raamatussa oleva kertomus Lasaruksesta. Klemensin mukaan Karpokrates olisi lisännyt tähän vielä sanat: ”alaston alastonta vasten”: Jeesus olisi alastomana opettanut Jumalan valtakunnan salaisuuden. Kohta on luonteeltaan homoeroottinen. Lisäksi jakeen 10:46 alussa olevien sanojen: ”He tulivat Jerusalemiin” jäljessä olisi ollut seuraava katkelma: Tämän jälkeen olisi seurannut kertomus Bartimeuksen parantamisesta sellaisena kuin se on kanonisessa Markuksen evankeliumissakin. == Lähteet == == Kirjallisuutta == * * * == Aiheesta muualla == * Secret Mark. Early Christian Writings. * The Mar Saba Letter of Clement. Early Christian Writings. * Pearse, Roger: Morton Smith and the Secret Mark Gospel Hoax. Review of Stephen Carlson's The Gospel Hoax. Luokka:Apokryfiset evankeliumit Luokka:Kirjalliset väärennökset
Pyhän Kolminaisuuden katedraali (Oulu)

thumb|300px|Pyhän Kolminaisuuden katedraali vastavalmistuneena Pyhän Kolminaisuuden katedraali on Oulun ortodoksisen seurakunnan kirkko ja Oulun hiippakunnan pääkirkko eli katedraali. Oulun hiippakunta on perustettu vasta vuonna 1980, ja se on yksi kolmesta Suomen ortodoksisen kirkon hiippakunnasta. Hiippakunnan piispana on toiminut vuodesta 2015 alkaen metropoliitta Elia. Kirkkorakennuksen on suunnitellut arkkitehti Mikko Huhtela ja se valmistui kesällä 1957. Suuri osa vanhan ikonostaasin ikoneista oli peräisin Korpiselän Ägläjärven kirkosta, joka jäi luovutettuun Karjalaan. == Lähteet == == Aiheesta muualla == * Oulun Pyhän Kolminaisuuden katedraali / Ortodoksi.net Luokka:Hollihaka Luokka:Suomen ortodoksiset kirkkorakennukset Luokka:Oulun kirkkorakennukset Luokka:Suomen tuomiokirkot Luokka:Suomen kivikirkot
Robert Huber (urheilija)

Robert Waldemar Huber (30. maaliskuuta 1878 Helsinki – 25. marraskuuta 1946 Helsinki) oli suomalainen ampuja ja olympiamitalisti. Hän voitti pronssia haulikkoammunnan joukkuekilpailussa Pariisin kesäolympialaisissa vuonna 1924. Hän oli ollut mukana samassa lajissa jo Tukholman kisoissa 1912, jolloin joukkueen sijoitus oli viides. Robert Huber oli koulutukseltaan diplomi- insinööri ja työskenteli isänsä perustamassa vesijohtoliikkeessä. Isä oli Sveitsissä syntynyt (Jacob) Robert Huber, joka tuli Suomeen vuonna 1872 rakentamaan Helsingin vesijohtoverkkoa ja perusti samalla vesijohtoliikkeen, joka myöhemmin tunnettiin Huber-nimellä. == Lähteet == Luokka:Suomalaiset ampujat Luokka:Suomalaiset olympiamitalistit Luokka:Vuonna 1878 syntyneet Luokka:Vuonna 1946 kuolleet
HeroQuest

HeroQuest voi tarkoittaa: * MB-pelien julkaisemaa lautapeliä HeroQuest * Issariesin julkaisemaa roolipeliä HeroQuest * Gremlin Graphicsin julkaisemaa lautapeliin perustuvaa videopeliä Hero Quest * Hero's Quest, Sierra On-Linen Quest for Glory sarja ennen uudelleen nimeämistä * Hero Quest, Tryerin albumi vuodelta 2012
HeroQuest (lautapeli)

HeroQuest on lautapeli, jonka julkaisi MB-pelit Isossa-Britanniassa vuonna 1989. Se lainaa paljon piirteitä sen ajan roolipeleiltä. HeroQuestin suunnitteli Stephen Baker, ja se on tarkoitettu 2–5 pelaajalle. Yksi pelaajista toimii pelinjohtajana, Morcarina, jonka tehtävänä on johdattaa muut pelaajat pelin mukana tulleiden seikkailujen läpi. Muut pelaajat ohjaavat barbaaria, velhoa, haltijaa tai kääpiötä, keräävät pelilaudalta löytyviä aarteita ja taistelevat pelinjohtajan ohjaamia hirviöitä vastaan tavoitteena läpäistä seikkailu. Peli oli suosittu, ja sille ilmestyi lukuisia lisätehtäväpakkauksia. Peli käännettiin useille kielille, myös suomeksi. HeroQuest julkaistiin suomeksi Lollipopin kustantamana 1990 suuren mainoskampanjan saattelemana. HeroQuestista kehitettynä versiona ilmestyi myöhemmin Advanced HeroQuest, jonka julkaisi Games Workshop. Peli oli perusajatukseltaan sama, mutta säännöt olivat monimutkaisemmat ja yhteensopivat Games Workshopin Warhammer Fantasy -miniatyyristrategiapelin kanssa. Lisäksi pelin taustatarinat oli sijoitettu Warhammerin maailmaan. == Hahmot == Pelaaja voi valita neljästä eri hahmotyypistä. Barbaari ja kääpiö sopivat lähitaistelutyyliin, kun taas velho ja haltija osaavat myös taikoa. Peli sisältää jokaista hahmoa koskevan kuvallisen hahmokortin ja miniatyyrin. Hahmoilla on hyökkäys- ja puolustustaito, ja lisäksi fyysistä ja henkistä kestävyyttä kuvaavat voima- ja älypisteet. Barbaari on pitkä ja lihaksikas mies, jonka aloitusaseena on lyömämiekka. Hän on hahmoista vahvin ja hänellä on vahva hyökkäys sekä melko hyvä puolustus. Hänellä on paljon voimapisteitä, joten hän kestää paljon osumia. Hän ei kuitenkaan kykene taikomaan. Kääpiö on hyvin lyhyt, tanakka ja hyvin panssaroitu. Hän käyttää aseenaan taistelukirvestä, ja osaa ainoana hahmoista purkaa kentissä olevia ansoja ilman erityisvarusteita. Hän on erittäin hyvä puolustautumaan, muttei barbaarin veroinen iskijä eikä kestä myöskään aivan yhtä paljoa vahinkoa. Taikomaan hän ei pysty lainkaan. Haltijalla käyttää aseenaan lyhyttä miekkaa, ja hänellä on yhtä hyvä hyökkäys kuin kääpiöllä, minkä lisäksi haltija voi käyttää kolmea eri taikaa yhdestä kategoriasta – ilma-, maa-, tuli-, ja vesitaioista. Hän ei ole fyysisesti yhtä kestävä kuin kääpiö, mutta korkeammat älypisteet parantavat hänen kestoaan taikoja vastaan. Velho on pitkä, sauvaa kantava, viittaan pukeutunut mies. Hänellä on heikoin hyökkäys, mutta hän voi käyttää yhteensä 9 eri taikaa kolmesta kategoriasta. Hän ei kestä paljoakaan fyysisiä vaurioita, mutta korkeat älypisteet tekevät hänestä pelin parhaan hahmon taikojen suhteen. == Lähteet == == Aiheesta muualla == * Games Workshop, Advanced HeroQuest -pelin julkaisija *HeroQuestin esittelyvideo Lautapeliopas-sivustolla. Luokka:Temaattiset lautapelit
Air New Zealand

Air New Zealand on uusiseelantilainen lentoyhtiö. Sen solmukohta on Aucklandin lentoasema. Aucklandissa sijaitsee myös yhtiön päämaja. Air New Zealandilla on kohteita Oseaniassa, Aasiassa, Pohjois-Amerikassa ja Euroopassa. Air New Zealand on Star Alliancen jäsen. == Laivasto == thumb|Air New Zealandin entinen Boeing 747-400 Los Angelesin kansainvälisellä lentoasemalla. Laivaston keski-ikä lokakuussa 2022 on 8,6 vuotta. Air New Zealandin laivasto Konetyyppi Lukumäärä Tilauksia Huomautuksia Airbus A320-200 17 — Airbus A320neo 6 — Airbus A321neo 7 7 ATR 72-600 29 — Boeing 777-300ER 7 — Korvataan Boeing 787-10 -koneilla. Boeing 787-9 Dreamliner 14 1 Konetyypin ensimmäinen käyttäjä. Boeing 787-10 Dreamliner — 8 Saapuu laivastoon vuonna 2024. Korvaa Boeing 777-300ER -koneet. De Havilland Dash 8-300 23 — Yhteensä 103 16 == Lähteet == == Aiheesta muualla == * Air New Zealand Luokka:Uusiseelantilaiset lentoyhtiöt Luokka:Kansalliset lentoyhtiöt Luokka:Star Alliance
Hiihdon maailmanmestaruuskilpailut 1984

Vuonna 1984 järjestettiin hiihdon maailmanmestaruuskilpailut Rovaniemellä yhdistetyn joukkuekilpailussa ja Engelbergissä mäkihypyn joukkuekilpailussa, jotka eivät olleet saman vuoden Sarajevon talviolympialaisten ohjelmassa. == Mäkihyppy == === Joukkuemäki K120 === Sija Maa Kilpailijat Pisteet 1 Markku Pusenius Pentti Kokkonen Jari Puikkonen Matti Nykänen 618,3 2 Ulf Findeisen Matthias Buse Klaus Ostwald Jens Weißflog 572,2 3 Ladislav Dluhoš Vladimír Podzimek Jiří Parma Pavel Ploc 564,1 4 Armin Kogler Richard Schallert Ernst Vettori Andreas Felder 561,0 5 Tomaž Dolar Miran Tepeš Vasja Bajc Primož Ulaga 516,6 6 Ole Gunnar Fidjestøl Vegard Opaas Ole Christian Eidhammer Per Bergerud 510,2 Kilpailu hypättiin Engelbergissä Sveitsissä 26. helmikuuta. == Yhdistetty == === Joukkuekilpailu === Sija Maa Kilpailijat Pisteet 1 Tom Sandberg Hallstein Bøgseth Geir Andersen 1189,46 2 Rauno Miettinen Jukka Ylipulli Jouko Karjalainen 1186,32 3 Aleksandr Prosvirnin Aleksandr Majorov Ildar Garifullin 1183,54 4 Heiko Hunger Uwe Dotzauer Günter Schmieder 1168,10 5 Thomas Müller Hermann Weinbuch Hubert Schwarz 1129,68 6 František Repka Miroslav Kopal Jan Klimko 1116,12 Kilpailu käytiin Rovaniemellä 17.–18. maaliskuuta. == Mitalitaulukko == Sija Maa Kultaa Hopeaa Pronssia Yhteensä 1\. 1 1 0 2 2\. 1 0 0 1 3\. 0 1 0 1 4\. 0 0 1 1 0 0 1 1 == Katso myös == * Pohjoismaiset hiihtolajit talviolympialaisissa 1984 ==Lähteet== * Urheilumme kasvot 14, sivut 84 ja 87 Luokka:Hiihdon maailmanmestaruuskilpailut Luokka:Vuoden 1984 urheilu Luokka:Sveitsin mäkihyppy Luokka:Suomen yhdistetty Luokka:Engelbergin urheilu Luokka:Rovaniemen urheilutapahtumat
Dazed and Confused

Dazed and Confused on rockyhtye Led Zeppelinin vuonna 1969 levyttämä kappale, jonka katsotaan perustuvan folkmuusikko Jake Holmesin samannimiseen sävellykseen vuodelta 1967. Jimmy Pagen soittaessa The Yardbirdsissä yhtye esitti kappaletta nimellä "I'm Confused". Led Zeppelinin keikoilla kappale sisälsi runsaasti improvisointia, ja sen kesto venyi jopa 30 minuutin mittaiseksi. Juuri tässä kappaleessa Pagen erityispiirre, kitaran soittaminen jousisoittimen jousella, pääsi oikeuksiinsa. Vuonna 2010 Jake Holmes haastoi Led Zeppelinin oikeuteen kappaleen plagioinnista. == Lähteet == Luokka:Led Zeppelinin kappaleet Luokka:Vuoden 1969 kappaleet
Werner Ekman

Werner Nicolai Ekman (15. toukokuuta 1893 Rantasalmi – 3. lokakuuta 1968 Seinäjoki) oli suomalainen ampuja ja olympiamitalisti. Ammatiltaan hän oli hammaslääkäri. Ekman innostui koulupoikana trap-tyyppisestä haulikkoammunnasta ja saavutti Suomen mestaruuden vuonna 1921 haulikkoamunnassa. Hän kuului vuoden 1924 Pariisin kesäolympialaisten haulikkoammuntajoukkueeseen saavuttaen pronssia. Sen lisäksi hän oli mukana vuoden 1922 Oslon ja 1931 Helsingin EM- kisajoukkueessa sekä vuosien 1929 Tukholman, 1937 Helsingin ja 1947 Tukholman MM-kisajoukkueissa. Werner Ekman valmistui ylioppilaaksi 1912 ja aloitti Helsingin yliopiston lääketieteelliessä tiedekunnassa. Hän suoritti 1914 medikofilitutkinnon ja käytännön työt lääketieteen kandidaattitutkintoon. Hän kuitenkin vaihtoi hammaslääketieteen puolelle ja valmistui hammaslääkäriksi 1919. Sen jälkeen hänellä oli yksityispraktiikka Helsingissä, josta hän siirtyi Seinäjoelle vuonna 1927 jatkaen yksityispraktiikkaansa. == Saavutuksia == * olympiapronssia Pariisissa 1924 (haulikkoammunnan joukkuekilpailu) * MM- kultaa 1937, hopeaa 1929 ja pronssia 1947 (haulikkoammunnan joukkuekilpailu) == Lähteet == * * === Viitteet === Luokka:Suomalaiset ampujat Luokka:Suomalaiset olympiamitalistit Luokka:Suomalaiset hammaslääkärit Luokka:Vuonna 1893 syntyneet Luokka:Vuonna 1968 kuolleet
Gaheris

Gaheris tai Sir Gaheris on yksi pyöreän pöydän ritareista, joka esiintyy kuningas Arthuriin liittyvissä legendoissa. Gaheris on kuningas Lotin ja Arthurin sisaren Morgausen poika, ja hänen veljiään ovat Agravain, Gawaine, Gareth ja Mordred. Tarinoissa Gaherista ei aina erota veljestään Garethista. Gaheris ja Gareth ovatkin saattaneet alun perin olla sama henkilö. Myöhemmissä Arthurin legendojen versioissa Gaheris kuitenkin eriytyy itsenäiseksi henkilöksi. Thomas Maloryn Le Morte d'Arthur -teoksessa Gareth menee naimisiin Lyonesin kanssa ja Gaheris tämän sisaren Lynetten kanssa. Le Morte d'Arthur -kirjassa Gaheris on aluksi vanhemman veljensä Gawainen aseenkantaja ennen kuin hänet lyödään ritariksi. Gaheris on myöhemmin osallisena Pellinoren – isänsä surmaajan – ja Pellinoren pojan Lamorakin murhissa. Gaherisin pahin teko on kuitenkin hänen äitinsä Morgausen surma. Gaheris tappaa äitinsä yllätettyään tämän yhdessä Lamorakin kanssa. Myöhemmin Gawain, Agravain, Mordred ja Gaheris surmaavat Lamorakin. Gaheris ja Gareth kuolevat taisteluissa sen jälkeen, kun Lancelot on ensin pelastanut Guineveren, joka oli aiottu polttaa roviolla. == Lähteet == Luokka:Pyöreän pöydän ritarit
Mauri Noroma

Mauri Kalervo Noroma (synt. Nyberg, 31. tammikuuta 1908 Viipuri – 20. joulukuuta 1939 Muolaa) oli suomalainen telinevoimistelija ja olympiamitalisti. Noroma kaatui talvisodassa Muolaan Punnusjoella, Karjalankannaksella. Sotilasarvoltaan Noroma oli alikersantti. Siukonen, Markku: "Urheilukunniamme puolustajat – Suomen olympiaedustajat 1906–2000", sivu 225. 2001 Uransa Nyberg aloitti Viipurin Kelkkalan Kisailijoissa ja 1935 alkaen Karhulan Katajaisissa. Mauri Nyberg/Noroma voimisteli kolmissa olympiakisoissa. Amsterdamissa 1928 Suomi oli joukkuekilpailussa viides ja Nyberg moniottelussa kuudes. Yksittäisistä telineistä renkailla hän oli viides, nojapuilla seitsemäs, hevosella seitsemäs, rekillä 16:s ja hypyissä 26:s.Olympic Sport - Mauri Nyberg-Noroma Seuraavissa olympialaisissa 1932 ja 1936 Suomi sai joukkuepronssia. Alkuvuonna 1932 nimensä suomalaistanut Noroma sijoittui moniottelussa Los Angelesissa yhdeksänneksi ja Berliinissä 16:nneksi. Telikohtaisesti vuonna 1932 hän oli nojapuilla neljäs, hevosella yhdeksäs, renkailla 14:s ja permannolla 17:s. Berliinissä sijoitukset olivat heikommat eli rekillä 15:s, renkailla 17:s, hevosella 21:s, hypyissä 31:s ja permannolla 41:s. Vuoden 1934 MM-kilpailuissa Budapestissä Noroma jäi moniottelussa sijalle 35. Joukkuekilpailussa Suomi sijoittui kuudenneksi. SM- kultaa Noroma saavutti moniottelussa 1929 ja 1935, rekillä, nojapuilla ja renkailla 1929 sekä renkailla uudelleen 1933.He antoivat kaikkensa s. 61–62 Berliinin vuoden 1936 kisojen jälkeen Noroma jätti voimistelun vähemmälle, mutta Helsingin saadessa kesällä 1938 vuoden 1940 kisat hän aloitti harjoittelun uudelleen ja tosissaan. Elokuun 1939 katsastuskilpailut nostivat Noroman olympiavalmennettavien joukkoon. Talvisodassa Noroma taisteli Kymenlaakson miesten mukana Muolaassa. Joulukuun 20. päivänä Noroman joukkue pääsi monen päivän taistelujen jälkeen lepovuoroon muutaman kilometrin rintaman taakse. Miehet olivat saunassa peseytymässä, kun ilmahyökkäys yllätti ja sauna sai täysosuman. Noroma menetti monen muun tavoin henkensä. ==Olympiasaavutuksia== *Olympiapronssia Los Angelesissa 1932 (voimistelun joukkuekilpailu) *Olympiapronssia Berliinissä 1936 (voimistelun joukkuekilpailu) *Moniottelun kuudes Amsterdamin olympialaisissa 1928, renkaiden viides, hevosella ja nojapuilla seitsemäs, Los Angelesissa 1932 nojapuiden neljäs ==Lähteet== * * ===Viitteet=== ==Aiheesta muualla== * Leike: Suomen voimistelijat Los Angelesin kisoissa Luokka:Suomalaiset telinevoimistelijat Luokka:Suomalaiset olympiamitalistit Luokka:Suomalaiset toisessa maailmansodassa kaatuneet Luokka:Vuonna 1908 syntyneet Luokka:Vuonna 1939 kuolleet
Martti Uosikkinen

Martti ”Make” Uosikkinen (20. elokuuta 1909 Kuopio – 9. maaliskuuta 1940 Kollaa, Suistamo) oli suomalainen telinevoimistelija ja olympiamitalisti. Hän oli ammatiltaan voimistelunopettaja ja oli valmistunut lehtoriksi Sortavalan seminaarista vuonna 1938. Uosikkinen on kirjoittanut WSOY:n kustantamat teokset Mutkamäenlasku Suomessa (1936) ja Telinevoimistelu I (1938) ja Telinevoimistelu II (1945), joka ilmestyi hänen kuolemansa jälkeen. Hän on vaikuttanut keskeisesti alppihiihdon tuloon Suomeen lajina. Uosikkinen olisi halunnut osallistua vuoden 1936 talvikisojen alppilajeihin, mutta Suomen voimisteluliitto ei suostunut tähän, koska liiton johtomiehet pelkäsivät mahdollisen loukkaantumisen vaarantavan Uosikkisen osallistumisen kesän olympiavoimisteluihin Berliinissä. Reservin luutnantti Uosikkinen kaatui talvisodan Kollaan taisteluiden loppuvaiheessa vain 30-vuotiaana, neljä päivää ennen sodan päättymistä. Talvisodassa hän palveli aluksi joukkueenjohtajana Jalkaväkirykmentti 34:n 7. komppaniassa ja sodan lopulla komppanianpäällikkönä Jalkaväkirykmentti 69:n 6. komppaniassa. Hän muistutti komppaniaansa elämänsä viimeisillä hetkillä ”Muistakaa, että Kollaa kestää …”. == Olympiasaavutuksia == Uosikkinen aloitti uransa Suomen olympiaedustajana 18-vuotiaana. Hän edusti Suomea kolmissa kesäolympialaisissa: Amsterdamissa (1928), Los Angelesissa (1932) ja Berliinissä (1936). Hänen keskeiset saavutuksensa ovat: *Olympiapronssia Los Angelesissa 1932 (voimistelun joukkuekilpailu) *Olympiapronssia Berliinissä 1936 (voimistelun joukkuekilpailu) *Lisäksi 1932 permannolla seitsemäs *Lisäksi 1936 moniottelussa viides, hevosella neljäs, hypyssä kuudes, rekillä seitsemäs ja permannolla kahdeksas Ensimmäisissä olympialaisissaan (Amsterdam 1928) Uosikkinen saavutti yhdessä joukkuetovereidensa kanssa viidennen sijan voimistelun joukkuekilpailussa. == Muuta == Martti Uosikkisen isoveli Eelis Uosikkinen oli mäkihypyn ja yhdistetyn hiihdon Suomen-mestari. == Lähteet == *Isänmaan puolesta, talvisodan 1939–1940 kaatuneiden upseerien elämäkerrasto. Porvoo: WSOY 1949. * Martti Uosikkinen Bio, Stats and Results Olympics at Sports-Reference.com === Viitteet === == Aiheesta muualla == *E. Palolampi: Kollaa kestää. Helsinki: WSOY 1940 * Antti J. Rantamaa: Parlamentin palkeilta Kollaanjoen kaltahille. Helsinki: WSOY 1942. * * Leike: Suomen voimistelijat Los Angelesin kisoissa Luokka:Suomalaiset telinevoimistelijat Luokka:Suomalaiset olympiamitalistit Luokka:Vuonna 1909 syntyneet Luokka:Vuonna 1940 kuolleet Luokka:Suomalaiset toisessa maailmansodassa kaatuneet
Ilmari Pakarinen

Veikko Ilmari Pakarinen (12. syyskuuta 1910 Viipuri - 6\. joulukuuta 1987 Gold Coast, Australia)Siukonen, Markku: "Urheilukunniamme puolustajat - Suomen olympiaedustajat 1906–2000", sivu 238. 2001 oli suomalainen telinevoimistelija ja olympiamitalisti. Pakarinen kehitti rekillä uuden liikkeen, ns. selinpuolijättiläisen, joka tunnettiin nimellä "Pakarinenswäng". Viipurissa ennen sotia Pakarinen työskenteli vaatekauppiaana yhdessä nyrkkeilijä Valle Reskon kanssa (Herrain vaatehtimo Resko & Pakarinen). Sotien jälkeen Pakarisella oli oma vaatekauppa Jyväskylässä. Hän muutti perheineen 1959 Australiaan ja työskenteli siellä muurausurakoitsijana. Ilmari Pakarisen poika John (Juha) Pakarinen (s. 23.7.1942 Jyväskylä) oli Australian maajoukkueessa uimahyppääjänä. Kansainyhteisön kisoissa Perthissä 1962 hän oli ponnahduslaudalla kuudes. ==Olympiasaavutuksia== * Olympiapronssia Los Angelesissa 1932 (voimistelun joukkuekilpailu) * Olympiapronssia Berliinissä 1936 (voimistelun joukkuekilpailu) * Lisäksi 1932 rekillä neljäs, hevosella kahdeksas ja 1936 rekillä kuudes * MM-kilpailuissa 1934 hevosella neljäs * Suomen mestari rekillä 1933 ja 1935, hevosella ja nojapuilla 1935 ==Lähteet== ==Aiheesta muualla== * Leike: Suomen voimistelijat Los Angelesin kisoissa Luokka:Suomalaiset olympiamitalistit Luokka:Suomalaiset telinevoimistelijat Luokka:Vuonna 1910 syntyneet Luokka:Vuonna 1987 kuolleet